ช่วงสงกรานต์เดินทางมาอุดร เพื่อไปคำชะโนด มาลองแวะทานมื้อเย็นที่ ร้านวีที แบบไม่ได้ตั้งใจ ตอนแรกจะเลี้ยวรถกลับแล้วเพราะคนค่อนข้างเยอะ พาพ่อแม่สูงอายุมากลัวลำบาก แต่จริงๆ แล้วสะดวกมาก ร้านใหญ่มากทีเดียว มีโต๊ะเยอะมาก รวมทั้งพนักงานก็มากพอสมควร
**อาหาร ทานทั้งหมด 5 คน
- สั่งแหนมเนือง ชุด 10 ไม้ แหนมเนืองเน้นๆ หอมๆ ผักสดและหลากหลาย
- กุ้งพันอ้อย 5 ไม้ ไม้ใหญ่มาก ตอนแรกนึกว่ามาแบบไม้เล็กๆ แบบร้านอื่นๆ เกือบทานไม่หมด น้ำจิ้มให้น้อย ขอเพิ่มคิดเงิน ถามว่าอร่อยไม๊ 4 ใน 5 คนบอกเฉยๆ เพราะเคยกินอร่อยกว่านี้ที่อื่น
- สั่งบั๋นฮ่อย เป็นหมู 3 ชั้นกลิ่นหอมสมุนไพรจีน ไม่แน่ใจทำค้างไว้นานหรือเปล่า มันควรจะกรอบหนังนุ่มเนื้อ แต่..มันกลายเป็นหมูแข็งแรง เคี้ยวเหนียวมาก 
- หมี่ที่เคียงคู่มากับกุ้งพันอ้อยและ บั๋นฮ่อย มันคงตากอากาศมานาน แห้งและแข็ง
ส่วนตัวขอให้คะแนนแหนมเนือง 100 เต็ม 100 เพราะมันอร่อยมากกว่าร้านอื่นๆ ที่เคยกิน ผักให้มาเยอะและสะอาด น้ำจิ้มแหนมเนืองอร่อย ทานมาหลายที่กับเจ้าดังๆ หลายที่ก็สู้ที่นี่ไม่ได้ จริงๆ แล้วติดใจตั้งแต่กินครั้งแรกที่เชียงใหม่แล้วเลยแวะมาร้านแรกที่นี่
** สถานที่ กว้างขวาง จอดรถยาก แต่โต๊ะมีเยอะ ร้านวีทียังคงคอนเซปท์เดิมทุกที่คือต้องเก็บค่าห้องแอร์เพิ่ม อันนี้เข้าใจได้ แต่ค่าน้ำจิ้มเนี่ย???
** การบริการและราคา ขอบอกว่าราคาถูกมากสำหรับ 5 คน รู้สึกว่าที่เชียงใหม่จะแพงกว่า ส่วนพนักงานยิ้มแย้มดีแต่ขออะไรก็ช้า ก็ลืม แต่พอให้อภัยได้ ไม่หงุดหงิด คนเยอะจริงๆ 
ติดใจจนขากลับ กทม. ซื้อกลับบ้าน เค้ามี Drive Thru สะดวกรวดเร็ว ผิดหวังเล็กน้อยผักให้มาแค่ 2 ชนิด ผักกาดและผักแพรว น่าจะมีผักอื่นๆ เหมือนที่ร้าน แต่ไม่เป็นไร อร่อยเหมือนเดิม
 